[{"text_idx": "#000000", "text": "Y teithiau cerdded gorau yn Eryri os ydych yn ymweld heb gar"}, {"text_idx": "#000001", "text": "Gall cyrraedd rhai o lwybrau cerdded gorau Eryri heb gar swnio fel tasg anodd. Fodd bynnag, mae llawer o lwybrau Eryri yn rhyfeddol o hawdd i\u2019w cyrraedd. O deithiau heriol i lwybrau arfordirol hamddenol, mae yna ddigonedd o opsiynau i\u2019w mwynhau."}, {"text_idx": "#000002", "text": "Mae Llwybr Mawddach yn lwybr 9-milltir rhwng Dolgellau ac Abermaw. Mae\u2019n rhedeg ar hyd traethlin deheuol Afon Mawddach ac fe\u2019i hystyrir yn un o\u2019r llwybrau mwyaf hyblyg a hygyrch yn y Parc Cenedlaethol."}, {"text_idx": "#000003", "text": "Mae\u2019n lwybr sy\u2019n addas ar gyfer pob gallu a gall fod yn ddewis da i feicwyr neu\u2019r rhai sy\u2019n defnyddio sgwteri symudedd oddi-ar-y-ffordd."}, {"text_idx": "#000004", "text": "Y ffordd orau o gael gyrraedd y llwybr os ydych yn ymweld ag Eryri heb gar yw o Ddolgellau neu Bermo. Mae Dolgellau yn un o\u2019r prif arosfannau ar gyfer nifer o lwybrau bysiau drwy\u2019r Parc Cenedlaethol. Dim ond munud o gerdded yw dechrau\u2019r llwybr o ganol tref Dolgellau."}, {"text_idx": "#000005", "text": "Mae Abermaw yn un o\u2019r arosfannau ar Reilffordd y Cambrian, rheilffordd sy\u2019n rhedeg ar hyd arfordir gorllewinol y Parc Cenedlaethol. Os ydych yn ymuno a\u0302 Llwybr Mawddach o Bermo, cewch gyfle i groesi\u2019r Mawddach dros draphont trawiadol Abermaw."}, {"text_idx": "#000006", "text": "Opsiwn gwych arall ar gyfer Llwybr Mawddach yw cwblhau\u2019r llwybr ar e-Feic. Mae opsiynau llogi beiciau yn Nolgellau ac Abermaw."}, {"text_idx": "#000008", "text": "Mae Lo\u0302n Gwyrfai yn lwybr aml-ddefnydd 4 milltir o hyd rhwng Rhyd Ddu a Beddgelert. Mae\u2019r llwybr yn arwain trwy amrywiaeth o dirweddau gan gynnig golygfeydd gwych o ddyffryn Gwyrfai a\u2019r Wyddfa."}, {"text_idx": "#000012", "text": "Mae Llwybr Minffordd yn un o dri llwybr i gopa Cader Idris. Wedi\u2019i leoli yn ne\u2019r Parc Cenedlaethol, mae Cader Idris yn gopa llawn chwedloniaeth a lle\u0302n gwerin ac mae\u2019n un o ddringfeydd mynydd mwyaf heriol y Parc Cenedlaethol."}, {"text_idx": "#000013", "text": "Gall cyrraedd llwybrau\u2019r mynydd fod yn ymdrech anodd heb gar. Fodd bynnag, gellir cyrraedd Llwybr Minffordd yn hawdd ar fws."}, {"text_idx": "#000017", "text": "Mae dau lwybr i\u2019w dewis\u2014llwybr byr 3 milltir a llwybr hirach 6 milltir. Mae\u2019r ddau lwybr yn gylchdeithiau ac yn cychwyn yn Nolwyddelan."}, {"text_idx": "#000019", "text": "Llwybr Pysgotwr a Chwm Bychan"}, {"text_idx": "#000021", "text": "Mae\u2019r llwybr yn cael ei gategoreiddio fel llwybr Anodd/Llafurus gan Awdurdod y Parc Cenedlaethol a dim ond yn addas ar gyfer y rhai sydd a\u0302 lefel dda o ffitrwydd."}]